CELEX: 31981R1392
Language: el
Date: 1981-05-25 00:00:00
Title: Κανονισμός (ΕΟΚ) αριθ. 1392/81 τής Επιτροπής τής 25ης Μαΐου 1981 περί καθορισμού τών τιμών αγοράς στήν παρέμβαση τών εμπροσθίων τεταρτημορίων στόν τομέα τού βοείου κρέατος πού ισχύουν από τήν 1η Ιουνίου 1981 καί περί αναστολής ισχύος τού κανονισμού (ΕΟΚ) αριθ. 980/81

Avis juridique important

|

31981R1392

Κανονισμός (ΕΟΚ) αριθ. 1392/81 τής Επιτροπής τής 25ης Μαΐου 1981 περί καθορισμού τών τιμών αγοράς στήν παρέμβαση τών εμπροσθίων τεταρτημορίων στόν τομέα τού βοείου κρέατος πού ισχύουν από τήν 1η Ιουνίου 1981 καί περί αναστολής ισχύος τού κανονισμού (ΕΟΚ) αριθ. 980/81  

Επίσημη Εφημερίδα αριθ. L 140 της 26/05/1981 σ. 0011 - 0013

***** ΚΑΝΟΝΙΣΜΟΣ (ΕΟΚ) αριθ. 1392/81 ΤΗΣ ΕΠΙΤΡΟΠΗΣ  της 25ης Μαΐου 1981  περί καθορισμού των τιμών αγοράς στην παρέμβαση των εμπροσθίων τεταρτημορίων στον τομέα του βοείου κρέατος που ισχύουν από την 1η Ιουνίου 1981 και περί αναστολής ισχύος του κανονισμού (ΕΟΚ) αριθ. 980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5 υπό γ,  Εκτιμώντας:  ότι, σύμφωνα με τις διατάξεις του κανονισμού (ΕΟΚ) αριθ. 1302/73 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 427/77 (3), οι ποιότητες και οι τρόποι παρουσιάσεως των προϊόντων που αποτελούν αντικείμενο αγορών πρέπει να προσδιορίζονται λαμβάνοντας υπόψη, αφ' ενός, την ανάγκη εξασφαλίσεως αποτελεσματικής στηρίξεως της αγοράς και την ισορροπία μεταξύ της εν λόγω αγοράς και της αγοράς της ανταγωνίσιμης ζωικής παραγωγής καί, αφ' ετέρου, τις οικονομικές ευθύνες που βαρύνουν σχετικώς την Κοινότητα· ότι, λαμβανομένης υπόψη της παρούσας καταστάσεως της αγοράς, ενδείκνυται να περιορισθούν οι αγορές μόνο στα εμπρόσθια τερτημόρια·  ότι, συνεπώς, είναι αναγκαίο να ανασταλεί προσωρινώς η ισχύς του κανονισμού (ΕΟΚ) αριθ. 980/81 της Επιτροπής (4) και να καθορισθούν οι τιμές αγοράς μόνο των εμπροσθίων τεταρτημορίων·  ότι τα κατώτερα και ανώτατα όρια των τιμών πρέπει να καθορίζονται κατά τρόπο που να επιτρέπεται στους οργανισμούς παρεμβάσεως να λαμβάνουν υπόψη τις διαφορές της αξίας του κρέατος ανάλογα με την ηλικία, το βάρος, τη διάπλαση και την κατάσταση παχύνσεως των ζώων·  ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που ετέθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιουνίου 1981, οι οργανισμοί παρεμβάσεως αγοράζουν τα προσφερόμενα, με τους όρους οι οποίοι προσδιορίζονται στον κανονισμό (ΕΟΚ) αριθ. 2226/78, εμπρόσθια τεταρτημόρια σε τιμές που τοποθετούνται στο εσωτερικό των ορίων τα οποία καθορίζονται για κάθε προϊόν στο παράρτημα, λαμβανομένων υπόψη της ηλικίας, του βάρους, της διάπλασης και της καταστάσεως παχύνσεως των ζώων από τα οποία προέρχονται.  2. Η ισχύς των διατάξεων του κανονισμού (ΕΟΚ) αριθ. 980/81 αναστέλλεται.  Άρθρο 2  Ο παρών κανονισμός αρχίζει να ισχύει την 1η Ιουνίου 1981.  Εφαρμόζεται έως τις 16 Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 19. 5. 1973, σ. 3.  (3) ΕΕ αριθ. L 61 της 5. 3. 1977, σ. 16.  (4) ΕΕ αριθ. L 99 της 10. 4. 1981, σ. 25.